CELEX: 32012R1111
Language: ro
Date: 2012-11-23 00:00:00
Title: Regulamentul de punere în aplicare (UE) nr. 1111/2012 al Comisiei din 23 noiembrie 2012 privind clasificarea anumitor mărfuri în Nomenclatura combinată

29.11.2012   
            
            
               RO
            
            
               Jurnalul Oficial al Uniunii Europene
            
            
               L 329/7
            
         REGULAMENTUL DE PUNERE ÎN APLICARE (UE) NR. 1111/2012 AL COMISIEI
   din 23 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol format din nouă abțibilduri imprimate, decupate din carton, care ilustrează diverse insecte și alte mici creaturi, decorate cu pietre artificiale și pulbere sclipitoare, lipite pe o foaie din plastic cu dimensiunile de aproximativ 30 × 30 cm.
                  Fiecare abțibild este prevăzut cu o bandă autoadezivă și poate fi lipit pe suprafața aleasă. Ulterior, abțibildul poate fi lipit și pe o altă suprafață.
                  Abțibildurile sunt utilizate pentru decorare.
                  
                      (1) A se vedea imaginea.
               
               
                  4911 91 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 12 de la capitolul 48, precum și pe baza textului codurilor NC 4911 și 4911 91 00.
                  În conformitate cu nota 12 de la capitolul 48, cartoanele imprimate cu motive sau ilustrații diferite, care nu au un caracter accesoriu în raport cu utilizarea lor primară, se clasifică la capitolul 49. Articolul este un imprimat reprezentând exclusiv imagini și este utilizat în scopul decorării. Clasificarea la poziția 4823 drept alte cartoane este, prin urmare, exclusă.
                  Abțibildurile imprimate autoadezive concepute pentru a fi utilizate în scopuri decorative sunt incluse la poziția 4911 (a se vedea, de asemenea, notele explicative ale Sistemului armonizat de la poziția 4911, punctul 10).
                  În consecință, articolul trebuie clasificat la codul NC 4911 91 00 drept alte imagini imprimate.
               
            
         
      
         (1)  Imaginea are un caracter pur informativ.